IPL 2019: KKR ने कहा हम अंत तक हार नहीं मानते, तो शाहरुख खान ने कह दी यह बात, Tweet हुआ वायरल  
KKR ने कहा हम अंत तक हार नहीं मानते
शाहरुख खान ने दिया रिएक्शन
आंद्रे रसेल को लेकर कही यह बात
आईपीएल 2019 (IPL 2019) में शुक्रवार को रॉयल चैलेंजर्स बैंगलोर (RCB) और कोलकाता नाइट राइडर्स (KKR) के बीच जबरदस्त मुकाबला देखने को मिला. कांटे की टक्कर वाले इस मुकाबले में हालांकि जीत विराट कोहली की कप्तानी वाली टीम रॉयल चैलेंजर्स बैंगलोर (RCB) को मिली, लेकिन शाहरुख खान (Shah Rukh Khan) की टीम कोलकाता नाइट राइडर्स (KKR) ने दर्शकों का दिल जीत लिया. कुल मिलाकर यह मैच दर्शकों के लिए पैसा वसूल वाला रहा. इस मैच में केकेआर (KKR) की हार के बाद उनके ऑफिशयल ट्विटर हैंडल से एक ट्वीट किया गया. जिस पर शाहरुख खान (Shah Rukh Khan) ने अपना रिएक्शन दिया है. शाहरुख खान (Shah Rukh Khan) का ट्वीट सोशल मीडिया पर वायरल हो रहा है.

We never give up and that display from @NitishRana_27 & @Russell12A just showed that.
Tough luck on tonight's result. #KKRvRCB#VIVOIPL#IPL#KKRHaiTaiyaarpic.twitter.com/Aptd0ILEXC

रॉयल चैलेंजर्स बैंगलोर (RCB) और कोलकाता नाइट राइडर्स (KKR) के बीच मैच के बाद  केकेआर ने लिखा: "हम कभी हार नहीं मानते और यह बात नीतीश राणा (Nitish Rana) और आंद्रे रसेल (Andre Russell) ने फिर से दिखा दिया." केकआर के ट्वीट पर बॉलीवुड के बादशाह और केकेआर के ऑनर शाहरुख खान (Shah Rukh Khan) ने भी प्रतिक्रिया दी. शाहरुख खान वैसै भी केकआर के हर मैच के बाद ट्वीट कर रिएक्शन दिया है.

I feel it's only fair for KKR to do something in return for @Russell12A ,like winning a few before the season ends. https://t.co/Lqybf9vK2k

शाहरुख खान (Shah Rukh Khan) ने ट्वीट किया:  "मुझे लगता है कि केकआर (KKR) के लिए रसेल के बदले में कुछ करना उचित रहेगा. जैसे की सीजन खत्म होने से पहले कुछ मैच जीतना." शाहरुख खान ने इस तरह रसेल की तारीफ की है और उनके लिए टीम से सौगात मांगी है. शाहरुख खान के इस ट्वीट पर रिएक्शन आने शुरू हो गए हैं. बता दें कि नीतीश राणा (85) और आंद्रे रसेल (65) की ताबड़तोड़ बल्लेबाजी के बावजूद रॉयल चैलेंजर्स बैंगलोर (RCB) ने यहां ईडन गार्डन्स मैदान पर खेले गए इंडियन प्रीमियर लीग (आईपीएल) के 12वें संस्करण के मैच में कोलकाता नाइट राइडर्स (KKR) को 10 रनों से शिकस्त दी.

@RCBTweets#VIVOIPLpic.twitter.com/3oFjbfJ5E1

कोलकाता (KKR) की टीम ने 214 रनों के लक्ष्य का पीछा करते हुए निर्धारित 20 ओवर में पांच विकेट खोकर 203 रन बनाए. राणा ने 46 गेंदों की अपनी पारी में नौ चौक्के और पांच छक्के लगाए, जबकि रसेल ने 25 गेंदों की अपनी पारी में दो चौक्के और नौ छक्के लगाए. इस जीत के साथ बेंगलोर ने इस संस्करण के प्ले-ऑफ में पहुंचने की अपनी उम्मीदों को जिंदा रखा है.